ai4bharat/Pralekha huggingface dataset:
विज्ञान आणि तंत्रज्ञान मंत्रालय
शेतकऱ्यांना साखळी पुरवठा आणि मालवाहतूक करण्यासाठी किसान सभा अॅप सीएसआरआय द्वारे सुरू
शेतकरी, मंडई विक्रेते, वाहतूकदार, मंडई मंडळ सदस्य, सेवापुरवठादार आणि ग्राहक हे किसान सभा अॅपचे असणार सहा घटक
नवी दिल्ली, 1 मे 2020
कोविड-19 महामारीच्या या काळात शेतकरी आपला माल बाजारात पाठवण्यासाठी तसेच बियाणे खते मिळवण्यासाठी मदतीची प्रतिक्षा करत आहेत. अशावेळी शेतकऱ्यांचा माल वेळेवर उचित किंमतीत बाजारात उपलब्ध होण्याची गरज आहे.
सेंट्रल रोड रीसर्च इन्स्टिट्यूट सीएसआयआर  या नवी दिल्ली येथील संस्थेने शेतकऱ्यांना साखळी पुरवठा आणि मालवाहतूक व्यवस्थेशी जोडण्यासाठी किसान सभा अॅप सुरू केले असून त्याचे उद्घाटन आज डॉ. त्रिलोचन मोहपात्रा , व्यवस्थापकीय संचालक आयसीएआर आणि सचिव डीएआरई यांच्या हस्ते करण्यात आले. यावेळी मोहपात्रा यांनी सीएसआयआरने अशाप्रकारे शेतकरी, वाहतूकदार यांच्या सह कृषी उद्योगातल्या सर्व घटकांना एकाच ठिकाणी जोडणारे अॅप विकसित केल्याबद्दल सीएसआयआरचे अभिनंदन केले आणि आयसीएआर आणि सीएसआयआर यांनी एकत्र काम करून कृषी विज्ञान केंद्रांचे नेटवर्क या कामासाठी वापरावे, अशी सूचना केली.
या नव्या अॅपमुळे सध्याच्या कठीण परिस्थितीत शेतकऱ्यांना मदत करण्यासाठी सीएसआयआर कटिबद्ध असल्याचा पुनरुच्चार सीएसआयआरचे व्यवस्थापकीय संचालक आणि सचिव डॉ. शेखर मांडे यांनी यावेळी केला. उद्योग, एमएसएमई, वाहतूकदार आणि गुंतवणूकदार यांनीही आयसीएआर सोबत पुढे यावं, अशी अपेक्षाही त्यांनी व्यक्त केली.
या अॅपच्या उद्घाटनप्रसंगी उद्योजकांचे प्रतिनिधी, शेतकरी, सीएसआयआर - सीआरआरआयचे प्रतिनिधी आणि काही वरीष्ठ वैज्ञानिक उपस्थित होते. सीएसआयआर - सीआरआरआयचे संचालक डॉ. सतीश चंद्र म्हणाले, की कृषी बाजार हे संघटित नसतात त्यामुळे बराचसा कृषीमाल फुकट जातो अथवा कमी किमतीत विकला जातो, म्हणून किसान सभा अॅप विकसित करण्यापूर्वी आशियातील सर्वात मोठी मंडई असलेल्या आजादपूर मंडईतल्या सुमारे 500 हून अधिक शेतकऱ्यांच्या मुलाखती घेऊन, 6 दिवस व्यापाऱ्यांचे, वाहतूकदारांचे सर्वेक्षण करून, त्यांच्या वेगवेगळ्या गरजांचा तपशीलवार प्राथमिक अभ्यास करण्यात आला. या अभ्यासाचा आणि सध्याच्या काळाचा विचार करून हे अॅप विकसित करण्यात आले आहे.
- हे पोर्टल शेतकरी, वाहतूकदार, सेवापुरवठादार  तसेच ग्राहक  यांना वेळेवर आणि प्रत्यक्ष जोडते.
- ह्या पोर्टल मधे सर्व प्रकारच्या सेवा एकाच ठिकाणी उपलब्ध असल्याने त्याचा फायदा शेतकऱ्यांना चांगली किंमत मिळण्यासाठी होतो तसेच मंडई विक्रेत्यांना एकाच वेळी अनेक शेतकऱ्यांशी जोडते.
- किसान सभा अॅप मुळे कृषी उद्योगातल्या खते, बी-बियाणे विक्रेत्यांनाही जास्त शेतकऱ्यांपर्यंत पोचता येते.
- शीतगृहे, गोदाम मालक आणि ज्या ग्राहकांना शेतकऱ्यांकडून थेट माल विकत घ्यायचा आहे, त्यांनाही उपयुक्त.
- किसान सभा अॅप कृषी उद्योगातल्या शेतकरी, मंडई विक्रेते, वाहतूकदार, मंडई मंडळ सदस्य, सेवा पुरवठादार आणि ग्राहक या 6 महत्त्वाच्या घटकांना जोडते.
किसान सभा अॅप शेतकऱ्यांना कमीत कमी खर्चात आणि वेळेत मध्यस्थांखेरीज संस्थात्मक ग्राहकांपर्यंत मालाची खरेदी विक्री करण्यासाठी आधारभूत ठरणार असून त्यांचा नफा वाढेल. त्याचप्रमाणे चांगली मागणी असणाऱ्या बाजारपेठा जोडणे, माल पोचवण्यासाठी स्वस्त वाहतूक सेवा उपलब्ध होऊन पर्यायाने शेतकऱ्यांचा नफा वाढण्यास उपयुक्त ठरणार आहे.G.Chippalkatti/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209
इलेक्ट्रॉनिक्स आणि माहिती तंत्रज्ञान मंत्रालय
भारतीय भाषा शिकून घेण्याच्या ॲपसाठी मायजीओव्ही कडून नवोन्मेषाचे आव्हान
भारताची सांस्कृतिक विविधता साजरी करण्याचा पंतप्रधानांचा दृष्टिकोन पुढे घेऊन जाण्याचा उद्देश
नागरिकांना सहभागी करून घेणारा भारत सरकारचा मंच- मायजीओव्ही आणि उच्चशिक्षण विभाग यांनी एकत्रितपणे, भारतीय भाषा शिकून घेण्याचे ॲप तयार करण्यासाठी नवोन्मेषाचे आव्हान अभिनव विचार करणाऱ्यांसमोर ठेवले आहे. भारताची सांस्कृतिक विविधता साजरी करण्याचा पंतप्रधानांचा दृष्टिकोन, तिच्या घटकांमध्येच अधिक संवाद घडवून आणत त्या माध्यमातून पुढे घेऊन जाण्यासाठी याचा प्रारंभ करण्यात आला आहे.
कोणतीही भारतीय भाषा शिकून घेऊन त्यात साधीसरळ वाक्ये तयार करण्याचे व ती भाषा व्यवहारात वापरण्याचे शिक्षण कोणत्याही व्यक्तीला देणारे ॲप तयार करण्याचे आव्हान मायजीओव्हीने समोर ठेवले आहे. देशात अधिक दृढ अशी सांस्कृतिक सहभावना निर्माण करण्यासाठी, प्रादेशिक भाषांच्या साक्षरतेस प्रोत्साहन देणारे ॲप तयार करून घेणे हा यामागील उद्देश आहे. हे ॲप वापरण्यास सोपे, साधे, ग्राफिकल यूजर इंटरफेस, गॅमीफिकेशन गुणधर्म, UI, UX आणि सुपीरिअर कन्टेन्ट असणारे असे असले पाहिजे, आणि भारतीय भाषा शिकून घेण्याचा प्रवास सहज हसतखेळत पार पडण्यासाठी या ॲपची मदत झाली पाहिजे, हे यातील प्रमुख मापदंड असतील.
हे नवोन्मेष आव्हान झेलण्यासाठी कोणतीही भारतीय व्यक्ती, स्टार्ट अप आणि कंपनी पुढे येऊ शकेल. हे ॲप , लिखित शब्द, आवाज आणि दृश्यफितीच्या माध्यमातून भाषा शिकविणारे व मल्टी-मॉड्युलर असावे असे मायजीओव्हीने म्हटले आहे. शिकणाऱ्यांच्या सोयीसाठी ॲपनिर्माते बहुविध इंटरफेसेसचा वापर करू शकतात. या नवोन्मेष आव्हानाची माहिती पुढील लिंकवर मिळू शकेल- https://innovateindia.mygov.in/indian-language-app-challenge/
तसेच यासाठीचे सर्व नियम व अटीही त्याच पानावर पाहता येतील. हे आव्हान पेलू इच्छिणाऱ्यांनी या संकेतस्थळाला जरूर भेट द्यावी.
या नवोन्मेष आव्हानासाठी पुढे येण्याची अंतिम दिनांक 27 मे 2021 अशी आहे. पाठविलेल्या प्रोटोटाइपचे मूल्यांकन झाल्यावर सर्वोत्कृष्ट 10 संघाना सादरीकरणासाठी पाचारण केले जाईल आणि सर्वोत्कृष्ट 3 संघांची परीक्षकांकडून निवड करण्यात येईल. या तीन संघाना अधिक चांगले ॲप तयार कारण्यासाठी अनुक्रमे 20, 10 आणि 5 लाख रुपयांचा निधी देण्यात येईल. अभिनव संकल्पना, मोठ्या प्रमाणात वापरण्याची क्षमता, उपयोगिता, इंटरऑपरेबिलिटी व प्रत्यक्ष अंमलात आणण्यातील सुटसुटीतपणा या मापदंडांवर ॲपचे स्थूलमानाने मूल्यांकन करण्यात येईल.
पंतप्रधान कार्यालय
पंतप्रधान नरेंद्र मोदी यांनी कैरो येथील हेलिओपोलीस युद्ध स्मारकाला दिली भेट
पंतप्रधान नरेंद्र मोदी यांनी आपल्या इजिप्त दौऱ्यादरम्यान कैरो येथील हेलिओपोलीस राष्ट्रकुल युद्ध स्मारकाला भेट दिली.
पहिल्या महायुद्धात इजिप्त आणि एडन येथे आपल्या प्राणांचे बलिदान दिलेल्या सुमारे 4300 पेक्षा जास्त शूर भारतीय सैनिकांना पंतप्रधानांनी यावेळी आदरांजली वाहिली.
पंतप्रधान कार्यालय
पंतप्रधानांकडून नागरिकांना धनत्रयोदशीच्या शुभेच्छा
परंपरिक औषधोपचार आणि योगाच्या क्षेत्रात कार्यरत असणाऱ्यांच्या प्रयत्नांची प्रशंसा
वैश्विक आयुष शिखर परिषदेतील भाषण शेअर केले.
पंतप्रधान नरेंद्र मोदींनी सर्व नागरिकांना धनत्रयोदशीच्या शुभेच्छा दिल्या आहेत. आरोग्य आणि आयुष्य यांचे धनत्रयोदशीसह असलेले जवळचे नाते अधोरेखित करत पंतप्रधान नरेंद्र मोदींनी भारताच्या परंपरिक औषधोपचार आणि योगाच्या क्षेत्राकडे जगाचे लक्ष वेधले गेले असल्याचे म्हटले आहे. तसेच या क्षेत्रात काम करणाऱ्यांच्या प्रयत्नांची प्रशंसा केली आहे. वैश्विक आयुष शिखर परिषदेतील आपले भाषणही त्यांनी सामायिक केले आहे.
“धनत्रयोदशीच्या मंगल क्षणांच्या शुभेच्छा. आपल्या देशातील सर्व लोकांना उत्तम आयुररोग्य आणि समृद्धी लाभो. आपल्या समाजात संपत्तीअर्जनाची वृत्ती बहरत राहो. गेल्या काही वर्षात भारताचे परंपरिक औषधोपचार आणि योगाने विश्वाचे लक्ष वेधून घेतले आहे. या क्षेत्रात काम करणाऱ्यांची मी प्रशंसा करतो. नुकत्याच झालेल्या वैश्विक आयुष शिखर परिषदेतील माझे भाषण शेअर करत आहे.” असे पंतप्रधानांनी आपल्या ट्विट संदेशात म्हटले आहे.
पंतप्रधान कार्यालय
तेलंगणातील सिकंदराबाद येथे लागलेल्या आगीमध्ये झालेल्या जीवितहानीबद्दल पंतप्रधानांनी व्यक्त केले दुःख
पंतप्रधान राष्ट्रीय मदत निधीमधून सानुग्रह मदत जाहीर
तेलंगणातील सिकंदराबाद येथे लागलेल्या आगीमध्ये झालेल्या जीवितहानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
पंतप्रधानांनी पंतप्रधान राष्ट्रीय मदत निधीमधून  मृतांच्या वारसांना 2 लाख रुपये आणि या अपघातात जखमी झालेल्यांना 50,000 रुपयांची सानुग्रह मदत जाहीर केली आहे.
पंतप्रधान कार्यालयाने आपल्या ट्विटमध्ये म्हटले आहे;
"तेलंगणातील सिकंदराबाद येथे लागलेल्या आगीमध्ये झालेल्या जीवितहानीमुळे दु:ख झाले. शोकाकुल कुटुंबियांप्रति शोक संवेदना .जखमींच्या प्रकृतीत लवकर सुधारणा होवो. मृतांच्या वारसांना पंतप्रधान राष्ट्रीय मदत निधीमधून 2 लाख रुपयांची तर जखमींना 50,000 रुपयांची सानुग्रह मदत दिली जाईल : पंतप्रधान @narendramodi"
पंतप्रधान कार्यालय
पंतप्रधानांनी महात्मा गांधी यांना संसद भवनात वाहिली आदरांजली
पंतप्रधान नरेंद्र मोदी यांनी आज गांधी जयंतीदिनी महात्मा गांधी यांना संसद भवन येथे आदरांजली अर्पण केली. पंतप्रधान कार्यालयाने या संदर्भात जारी केलेल्या एका ट्विट संदेशात म्हटले आहे की,
आज सकाळी पंतप्रधान नरेंद्र मोदी यांनी महात्मा गांधी यांना संसद भवन येथे आदरांजली अर्पण केली.
पंतप्रधान कार्यालय
23 सप्टेंबर रोजी होणाऱ्या सर्व राज्यांच्या पर्यावरण मंत्र्यांच्या राष्ट्रीय परिषदेचे पंतप्रधान करणार उद्घाटन
पर्यावरणपूरक जीवनशैली हवामान बदल, प्लास्टिक कचरा व्यवस्थापन, वन्यजीव आणि वन व्यवस्थापन या विषयांवर केंद्र आणि राज्य सरकारांमध्ये समन्वय वाढवण्यासाठी परिषदेचे आयोजन
नवी दिल्ली, 21 सप्टेंबर 2022
पंतप्रधान नरेंद्र मोदी 23 सप्टेंबर 2022 रोजी सकाळी 10:30 वाजता व्हिडिओ कॉन्फरन्सिंगद्वारे गुजरातमधील एकता नगर येथे आयोजित सर्व राज्यांच्या पर्यावरण मंत्र्यांच्या राष्ट्रीय परिषदेचे उद्घाटन करतील. यावेळी ते उपस्थितांना मार्गदर्शन देखील करणार आहेत.
सहकारी संघराज्य भावना पुढे नेत, बहुआयामी दृष्टीकोनातून प्लास्टिक प्रदूषणाचे उच्चाटन, हवामान बदलाचा प्रभावीपणे सामना करण्यासाठी पर्यावरणपूरक जीवनशैलीवर भर देणाऱ्या राज्य कृती योजना यासारख्या मुद्द्यांवर अधिक प्रभावी धोरणे तयार करण्यासाठी केंद्र आणि राज्य सरकारांमधला समन्वय वृध्दींगत व्हावा याकरिता ही परिषद आयोजित केली जात आहे. या बैठकीत, निकृष्ट जमीनीचा पोत सुधारणे तसेच वन्यजीव संरक्षणावर विशेष लक्ष देत वनआच्छादन वाढवण्यावरही भर दिला जाईल.
23 आणि 24 सप्टेंबर रोजी आयोजित करण्यात आलेल्या या दोन दिवसीय परिषदेत विविध संकल्पनांवर आधारित सहा सत्रे असतील. या सत्रांमध्ये पर्यावरणपूरक जीवनशैली , हवामान बदलाचा सामना ; परिवेश ; वनीकरण व्यवस्थापन; प्रदूषण प्रतिबंध आणि नियंत्रण; वन्यजीव व्यवस्थापन; प्लास्टिक आणि कचरा व्यवस्थापन या विषयांवरही भर दिला जाईल.
S.Kulkarni /S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
महिला आणि बालविकास मंत्रालय
मिशन वात्सल्य योजनेसाठी नवे नियम
नवी दिल्ली, 29 जुलै 2022
केंद्रीय महिला आणि बालविकास मंत्रालय, सर्व राज्ये आणि केंद्र शासित प्रदेशांच्या माध्यमातून केंद्र पुरस्कृत मिशन वात्सल्य योजना राबवत आहे. या अंतर्गत बालकांची बिगर संस्थात्मक कौटुंबिक स्तरावर काळजी घेणे ज्यामध्ये नातेवाईकांनी बालकांचा सांभाळ केला असल्यास, तसेच दत्तक संगोपन आणि इतर काळजीसाठी प्रति बालक प्रति महिना 4000/ रुपयांचे आर्थिक सहाय्य दिले जाते. मिशन वात्सल्य हे राज्य आणि जिल्हा यांच्याशी समन्वय साधून बालगुन्हेगारी प्रतिबंधक कायदा  2015 अंतर्गत बालकांसाठीच्या 24x7 हेल्पलाइन सेवेला आणि त्यांची काळजी घेण्याला चालना देते.
मिशन वात्सल्य योजनेत प्रत्येक जिल्ह्यात सरकारतर्फे चालवण्यात येणाऱ्या किमान एका विशेष दत्तक एजन्सीमध्ये शिशु अवस्थेतील अनाथ बालकांकरता केंद्र स्थापन करण्याची कल्पना आहे. या केंद्रांमध्ये आलेल्या अनाथ मुलाची किंवा मुलीची दत्तक प्रक्रिया होईपर्यंत त्या मुलांचे संगोपन मायेने आणि पूर्ण काळजी घेऊन केले जाते.
मिशन वात्सल्य योजने अंतर्गत राज्य किंवा केंद्रशासित प्रदेशांना बाल संगोपन संस्थांमधील  शारीरिक किंवा मानसिक अपंगत्व आलेल्या आणि शाळेत जाऊ न शकणाऱ्या, विशेष गरज असलेल्या मुलांवर लक्ष केंद्रित करणे आवश्यक आहे. त्यादृष्टीने बाल संगोपन संस्थांमध्ये मुलांच्या गरजेनुसार व्यावसायिक थेरपी, स्पीच थेरपी, व्हर्बल थेरपी आणि इतर शिक्षणासाठी ,विशेष प्रशिक्षण घेतलेले, विशेष शिक्षक/थेरपिस्ट आणि परिचारिका यांची व्यवस्था करणे आवश्यक आहे.
अशा घरांसाठी राज्ये/केंद्रशासित प्रदेशांद्वारे संसाधन संस्थांच्या मदतीने सांकेतिक भाषा, ब्रेल लिपी इत्यादींमध्ये प्रशिक्षण घेतलेल्या विशेष कर्मचार्यांची क्षमता वाढवण्याचे काम हाती घेतले जाते.
मार्गदर्शक तत्त्वांमध्ये दिलेल्या विहित नियमांनुसार मिशन वात्सल्य योजना राज्ये/केंद्रशासित प्रदेशांसोबत भागीदारीत राबविली जाते.
केंद्रीय महिला आणि बालविकास मंत्री स्मृती झुबिन इराणी यांनी आज लोकसभेत एका प्रश्नाच्या लेखी उत्तरात ही माहिती दिली.R.Aghor/B.Sontakke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
आरोग्य आणि कुटुंब कल्याण मंत्रालय
बिहारमधल्या मेंदूज्वराच्या व्यवस्थापनासाठी केंद्राच्या बालरोगतज्ज्ञ आणि निमवैद्यकीय पथकांची डॉ. हर्ष वर्धन यांच्याकडून नियुक्ती
नवी दिल्ली, 19 जून 2019
बिहारमध्ये झपाट्याने पसरत असलेला मेंदूज्वर नियंत्रणात आणून उपचार यंत्रणा अधिक सक्षम करण्यासाठी केंद्रीय आरोग्य आणि कुटुंबकल्याण मंत्री डॉ. हर्ष वर्धन यांनी बालरोगतज्ञ आणि निमवैद्यकीय सेवांची अतिरिक्त पथके बिहारला पाठवली आहेत. या मेंदूज्वराच्या स्थितीचा आढावा घेण्यासाठी आज नवी दिल्लीत झालेल्या बैठकीनंतर पाच पथके त्वरित रवाना करण्याचे आदेश हर्ष वर्धन यांनी दिले. प्रत्येक चमूमध्ये दहा बालरोगतज्ञ आणि पाच निमवैद्यकीय सहकाऱ्यांचा समावेश असेल. सध्या रुग्णालयात उपचार घेत असलेल्या रुग्णांवर या चमू उपचार करतील. तसेच त्या आजाराचा संसर्ग वाढत असलेल्या भागात गस्त घालून तपासणी करतील, असे हर्ष वर्धन यांनी म्हटले आहे.
आरोग्य आणि कुटुंब कल्याण मंत्रालयाचे सहसचिव लव अग्रवाल यांच्या नेतृत्वाखाली सध्या एक चमू बिहारमध्ये कार्यरत असून सर्व उपाययोजनांचा आढावा घेतला जात आहे. त्याशिवाय या रुग्णांसाठी सर्व सेवा आणि उपचार साधनेही पुरवली जात आहेत.
B.Gokhale/R.Aghor/P.Kor
(Visitor Counter : 65
महिला आणि बालविकास मंत्रालय
बनावट संकेतस्थळ
नवी दिल्ली, 10 ऑगस्ट 2018
महिला आणि बालविकास मंत्रालयाचे नाव आणि लोगो वापरुन शिक्षक आणि इतर पदांसाठी भर्तीची जाहिरात देणाऱ्या बनावट संकेतस्थळाच्या दोन घटनांची मंत्रालयाने दखल घेतली आहे. दोन्ही घटनांमध्ये अर्जदारांना परीक्षेचे ऑनलाईन शुल्क भरण्यास सांगण्यात आले होते. मंत्रालयाने दोन्ही प्रकरणांची दिल्ली पोलिसांकडे तक्रार दाखल केली आहे. यातल्या एका घटनेतील व्यक्तीला अटक करण्यात आली असून न्यायालयीन कोठडीत पाठवण्यात आले आहे.
महिला आणि बालविकास मंत्री मनेका गांधी यांनी आज लोकसभेत एका प्रश्नाला उत्तर देताना ही माहिती दिली.
B.Gokhale/S.Kakade/P.Malandkar
(Visitor Counter : 58
परराष्ट्र व्यवहार मंत्रालय
पोस्ट ऑफिस पासपोर्ट सेवा केंद्रांवर पोलीस क्लिअरन्स प्रमाणपत्राची सुविधा
परराष्ट्र मंत्रालयाने पारपत्राशी संबंधित सेवा सुलभ करण्यासाठी आणखी एक निर्णय जाहीर केला आहे. 28 सप्टेंबर 2022 पासून देशभरातील सर्व ऑनलाइन पोस्ट ऑफिस पासपोर्ट सेवा केंद्रांवर  पोलीस क्लिअरन्स सर्टिफिकेट्स  साठी अर्ज करण्याची सुविधा मिळणार आहे. यामुळे पीसीसी अपॉइंटमेंटसाठीची तारीख लवकर मिळेल.
या निर्णयामुळे परदेशात नोकरीसाठी जाणाऱ्या भारतीय नागरिकांना सुविधा होईल तसेच शिक्षण, दीर्घकालीन व्हिसा आणि इमिग्रेशन यासाठी लागणाऱ्या पोलीस क्लिअरन्स सर्टिफिकेटसाठीही मदत होईल. गोवा पारपत्र कार्यालयाने प्रसिद्ध केलेल्या निवेदनात ही माहिती देण्यात आली आहे.
कौशल्य विकास आणि उद्यमशीलता मंत्रालय
देशातल्या 242 जिल्ह्यांमध्ये 9 जानेवारी 2023 रोजी प्रधानमंत्री राष्ट्रीय शिकाऊ उमेदवारी मेळाव्याचे आयोजन
नवी दिल्ली, 6 जानेवारी 2023
ठळक मुद्दे:
- या मेळाव्यात सहभागी होऊन भारतातील तरुणांना शिकाऊ उमेदवारीची संधी उपलब्ध करून देण्यासाठी अनेक स्थानिक व्यवसाय आणि संस्थांना आमंत्रित करण्यात आले आहे.
- मेळाव्याचे नजीकचे ठिकाण शोधण्यासाठी आणि नावनोंदणीसाठी कृपया https://www.apprenticeshipindia.gov.in/ ला भेट द्या.
कौशल्य भारत अभियानांतर्गत भारतातील तरुणांसाठी करिअरच्या संधींना चालना देण्याच्या पंतप्रधान नरेंद्र मोदी यांच्या संकल्पनेचा एक भाग म्हणून, कौशल्य विकास आणि उद्योजकता मंत्रालय 9 जानेवारी 2023 रोजी देशातील 28 राज्ये आणि केंद्रशासित प्रदेशांमधील 242 जिल्ह्यांमध्ये प्रधानमंत्री राष्ट्रीय शिकाऊ उमेदवारी मेळाव्याचे आयोजन करत आहे.
स्थानिक तरुणांना प्रशिक्षणाद्वारे त्यांचे करिअर घडवण्यासाठी संबंधित संधी उपलब्ध करून देण्यासाठी अनेक स्थानिक व्यवसाय आणि संस्थांना या प्रशिक्षण मेळाव्यात सहभागी होण्याकरिता आमंत्रित करण्यात आले आहे. या कार्यक्रमात विविध क्षेत्रांचे प्रतिनिधित्व करणाऱ्या अनेक कंपन्यांचा सहभाग पाहायला मिळेल. सहभागी संस्थांना एकाच व्यासपीठावर संभाव्य प्रशिक्षणार्थींना भेटण्याची आणि तिथेच अर्जदारांची निवड करण्याची संधी मिळेल, ज्यामुळे प्रशिक्षणार्थींना रोजीरोटीची आणि नवीन कौशल्ये शिकण्याची संधी मिळेल.
मेळाव्याचे नजीकचे ठिकाण शोधण्यासाठी आणि नावनोंदणीसाठी कृपया https://www.apprenticeshipindia.gov.in/ ला भेट द्या.
अतुल कुमार तिवारी, कौशल्य विकास आणि उद्योजकता मंत्रालयाचे सचिव, म्हणाले की, प्रधानमंत्री राष्ट्रीय शिकाऊ उमेदवारी मेळावा हे एक व्यासपीठ आहे जे शिकाऊ उमेदवार आणि नियोक्ते यांच्यात त्वरित भेट घडवते आणि इच्छुकांना नियोक्त्यांसोबत प्रत्यक्ष संवाद साधण्याची आणि त्यांना ज्या उद्योगात प्रशिक्षण आणि करिअर करायचे आहे त्याविषयी जाणून घेण्याची संधी उपलब्ध करते.
देशात दर महिन्याच्या दुसऱ्या सोमवारी शिकाऊ उमेदवारी मेळावा आयोजित केला जातो, ज्यामध्ये निवडक व्यक्तींना नवीन कौशल्ये प्राप्त करण्यासाठी सरकारी निकषांनुसार मासिक विद्यावेतन मिळते.
अधिक माहितीसाठी: https://www.msde.gov.in/ ला भेट द्या.
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 186
कार्मिक, सार्वजनिक तक्रार आणि निवृत्ती वेतन मंत्रालय
कोविड महामारीच्या पार्श्वभूमीवर कौटुंबिक निवृत्तीवेतन नियमांचे सुलभीकरण : डॉ जितेंद्र सिंग
नवी दिल्ली, 31 मे 2021
कोविड महामारीच्या पार्श्वभूमीवर कौटुंबिक निवृत्तीवेतन नियमांचे सुलभीकरण करण्यात आल्याचे केंद्रीय ईशान्य प्रदेश विकास राज्यमंत्री  पंतप्रधान कार्यालय , कार्मिक, सार्वजनिक तक्रारी, निवृत्तीवेतन , अणु उर्जा आणि अंतराळ राज्यमंत्री डॉ जितेंद्र सिंह यांनी आज नवी दिल्लीत सांगितले.
कोविड -19 महामारी दरम्यान निवृत्तीवेतन आणि निवृत्तिवेतनधारक कल्याण विभागाने केलेल्या महत्त्वपूर्ण सुधारणांबद्दल थोडक्यात माहिती देताना डॉ जितेंद्र सिंह म्हणाले की इतर औपचारिकता किंवा प्रक्रिया पूर्ण होण्याची प्रतीक्षा न करता पात्र कुटुंब सदस्याकडून कौटुंबिक निवृत्तीवेतन आणि मृत्यू प्रमाणपत्र दावे प्राप्त झाल्यानंतर तात्काळ तात्पुरते कौटुंबिक निवृत्तीवेतन मंजूर करण्याची तरतूद अलिकडेच करण्यात आली. ते म्हणाले, ही तरतूद महामारी दरम्यान कोविडमुळे किंवा बिगर कोविड कारणामुळे झालेल्या मृत्यूसाठी लागू आहे.
सीसीएस  अधिनियम 1972 च्या नियम 80  नुसार, सेवाकाळात सरकारी कर्मचाऱ्याचा मृत्यू झाल्यास, कौटुंबिक निवृत्तीवेतन प्रकरण अधिदान व लेखा कार्यालयाकडे पाठविल्यानंतरच कुटुंबातील पात्र सदस्याला तात्पुरते कौटुंबिक निवृत्तीवेतन मंजूर केले जाऊ शकते. मात्र सध्याची महामारी लक्षात घेता, पात्र कुटुंब सदस्याकडून कौटुंबिक निवृत्तीवेतन आणि मृत्यूच्या प्रमाणपत्राचा दावा प्राप्त झाल्यानंतर अधिदान व लेखा कार्यालयाकडे पाठविण्याची वाट न पाहता लगेचच तात्पुरते कौटुंबिक निवृत्ती वेतन मंजूर करण्याच्या सूचना देण्यात आल्या आहेत.
त्याचप्रमाणे, त्यांनी सांगितले की कोविड महामारीच्या पार्श्वभूमीवर नुकतीच जाहीर केलेली आणखी एक सुधारणा आहे, ज्यात अधिदान व लेखा कार्यालयाच्या सहमतीने आणि विभागप्रमुखांच्या मंजुरीनंतर सेवानिवृत्तीच्या तारखेपासून एक वर्षापर्यंत तात्पुरते कौटुंबिक निवृत्तीवेतन देण्याची मुदत वाढवण्याची महत्त्वपूर्ण तरतूद आहे.
सीसीएस , 1972 च्या नियम 64 नुसार सरकारी कर्मचारी त्याचे निवृत्तीवेतन निश्चित होण्यापूर्वी सेवानिवृत्त होणार असेल तर सामान्यत: सहा महिने कालावधीसाठी तात्पुरते निवृत्तीवेतन मंजूर केले जाते.मात्र कोविड महामारी लक्षात घेता, कागदपत्रे सादर करण्यास विलंब झाला असेल तर नियम 64 नुसार तात्पुरते कौटुंबिक निवृत्तीवेतन देण्याच्या सूचना देण्यात आल्या आहेत .
डॉ. जितेंद्र सिंह म्हणाले की, महामारीच्या पार्श्वभूमीवर, निवृत्तीवेतन आणि निवृत्तिवेतनधारक कल्याण विभाग वेळोवेळी निवृत्तिवेतनधारक आणि ज्येष्ठ नागरिकांशी संबंधित प्रत्येक समस्येला अतिशय संवेदनशीलतेने प्रतिसाद देत आहे. त्यानुसार सुधारणाही हाती घेण्यात येत आहेत, असेही ते म्हणाले.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
पंतप्रधान कार्यालय
भारत मंडपम येथील नटराज पुतळा भारताची प्राचीन कलात्मकता आणि परंपरांची साक्ष देईल: पंतप्रधान नरेंद्र मोदी
नवी दिल्ली, 6 सप्टेंबर 2023
भारत मंडपम येथील भव्य नटराज पुतळा भारताचा समृद्ध इतिहास आणि संस्कृतीची साक्ष देत असल्याचे पंतप्रधान नरेंद्र मोदी यांनी म्हटले आहे.
इंदिरा गांधी राष्ट्रीय कला केंद्राने एक्सवर प्रसारित केलेली पोस्ट शेअर करून पंतप्रधानांनी म्हटले आहे:
“भारत मंडपम येथील भव्य नटराज पुतळा भारताचा समृद्ध इतिहास आणि संस्कृतीची महती प्रदर्शित करतो. G20 परिषदेसाठी जगभरातले नेते इथे एकत्र येत असताना हा पुतळा भारताची पुरातन कलात्मकता आणि परंपरांची साक्ष देईल.”N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- India administered 86.16 lakh vaccine doses in a single day; Highest ever single day vaccination achieved in the world so far
- 28.87 Cr. Vaccine Doses administered so far under Nationwide Vaccination Drive
- India reported 42,640 new cases in the last 24 hours; less than 50,000 in 91 days
- India's Active Caseload declines to 6,62,521; less than 7 lakh after 79 days
- 2,89,26,038 Total Recoveries across the country so far
- 81,839 patients recovered during last 24 hours
- Daily recoveries continue to outnumber the Daily New Cases for the 40th consecutive day
- Recovery Rate increases to 96.49%
- Weekly Positivity Rate remains below 5%, currently at 3.21%
- Daily positivity rate at 2.56%, less than 5% for 15 consecutive days
#Unite2FightCorona
#IndiaFightsCorona
नवी दिल्ली/मुंबई, 22 जून 2021
आरोग्य मंत्रालयाची कोविड-19 घडामोडींवरील माहिती
देशभरात एका दिवसात एकूण 86.16 लाख लसींच्या मात्रा देण्यात आल्या असून जगातील एका दिवसातील ही विक्रमी संख्या आहे. राष्ट्रव्यापी लसीकरण मोहिमेअंतर्गत आतापर्यंत 28.87 कोटी लसींच्या मात्रा देण्यात आल्या आहेत.
गेल्या 24 तासात 42,640 नव्या रुग्णांची नोंद; 91 दिवसात संख्या 50 हजारापेक्षा कमी आहे.
सक्रिय रुग्णसंख्येत घट होऊन ती 6,62,521 वर पोहचली; 79 दिवसानंतर ही संख्या 7 लाखापेक्षा कमी आहे.
देशात आतापर्यंत एकूण 2,89,26,038 जण बरे झाले आहेत. गेल्या 24 तासात 81,839 जण बरे झाले आहेत. सलग 40 व्या दिवशी दैनंदिन नव्या रुग्णांपेक्षा बरे होणाऱ्यांची संख्या अधिक आहे. बरे होण्याचा दर वाढून 96.49% वर पोहोचला आहे.
साप्ताहिक पॉझिटीव्हीटी दर 5% पेक्षा कमी असून सध्या तो 3.21% वर पोहोचला आहे.
दैनंदिन पॉझिटीव्हीटी दर 2.56%, सलग 15 व्या दिवशी तो 5% पेक्षा कमी आहे.
चाचण्यांच्या क्षमतेत सातत्याने वाढ; एकूण – 39.40 कोटी चाचण्या करण्यात आल्या आहेत.
इतर अपडेट्स :
महाराष्ट्र अपडेट:
महाराष्ट्र सरकारने सरकारी रुग्णालयांमध्ये 18 ते 29 वर्षे वयोगटासाठी मोफत कोविड 19 लसीकरण पुन्हा सुरू करण्याचा निर्णय घेतला आहे. या वयोगटातील सर्व लाभार्थ्यांना राज्यातील सरकारी रुग्णालयात मोफत लस मिळू शकेल. महाराष्ट्रात सोमवारी 6,270 नवे कोरोना बाधित रुग्ण आढळले असून मागील चार महिन्यांतील ही एका दिवसातील सर्वात कमी संख्या आहे. कोरोनाबाधितांची एकूण संख्या 59,79,051 वर पोहचली आहे, तर 94 मृत्यूंमुळे मृतांचा एकूण आकडा 1,18,313 वर गेला आहे. राज्यात सध्या 1,24,398 उपचाराधीन रुग्ण असून रुग्ण बरे होण्याचा दर 95.89 टक्के आहे. अत्यंत संसर्गजन्य मानल्या जाणाऱ्या कोविड 19 च्या 'डेल्टा प्लस' प्रकारातील एकवीस रुग्ण आतापर्यंत राज्यात आढळले आहेत. तर आतापर्यंत राज्यात म्युकरमायकोसिसचे 7,998 रुग्ण आढळले आहेत आणि कालपर्यंत 729 जणांचा या आजाराने बळी घेतला आहे. राज्य आरोग्य विभागाच्या आकडेवारीनुसार यापैकी 4,398 रुग्णांवर उपचार सुरु आहेत.
गोवा अपडेट:
गोव्यातील कोविड-19 रुग्णसंख्या सोमवारी 218 ने वाढून 1,64,654 वर पोहोचली तर सात जणांच्या मृत्युसह एकूण मृत्यूची संख्या 2,997 वर पोहोचली. दिवसभरात 413 रुग्णांना घरी सोडण्यात आले असून आतापर्यंत 1,58,591 रुग्ण बरे होऊन घरी परतले आहेत. राज्यात 3,066 उपचाराधीन रुग्ण आहेत.
Important TweetsS. Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145